b'\n_START_ARTICLE_\nSemeli\xc5\xa1ki\xc5\xb3 dvaras\n_START_SECTION_\nIstorija\n_START_PARAGRAPH_\n1578\xc2\xa0m. dvar\xc4\x85 ir vals\xc4\x8di\xc5\xb3 vald\xc4\x97 Trak\xc5\xb3 vaivada Steponas Zbara\xc5\xbeskis._NEWLINE_1588\xe2\x80\x931590\xc2\xa0m. dvar\xc4\x85 vald\xc4\x97 Merkelis Zavi\xc5\xa1a, nuo 1594\xc2\xa0m.\xc2\xa0\xe2\x80\x93 Darata Zavi\xc5\xa1ien\xc4\x97. Pastaroji dvaro sodyboje, prie Str\xc4\x97vos, pastatydino klojimus)._NEWLINE_1603, 1610 ir 1613\xc2\xa0m. Zigmantas Vaza privilegijas valdyti Semeli\xc5\xa1kes suteik\xc4\x97 Trak\xc5\xb3 pakamariui Petrui Valavi\xc4\x8diui. Tuo metu dvarviet\xc4\x97 buvo dabartinio mokyklos stadiono teritorijoje, pastatai buv\xc4\x99 mediniai, o kai kurie (grei\xc4\x8diausiai gyvenamieji) gal\xc4\x97j\xc4\x99 b\xc5\xabti ir m\xc5\xabriniai\xc2\xa0\xe2\x80\x93 raudon\xc5\xb3 plyt\xc5\xb3._NEWLINE_XVII a. 7 de\xc5\xa1imtmetyje Semeli\xc5\xa1k\xc4\x97s atiteko Trak\xc5\xb3 pastalininkui Ferdinandui Rorui. Po jo mirties, 1676\xc2\xa0m. seni\xc5\xabnu tapo artilerijos generolas Matas Riomeris. Dvaro valdytojai iki XVIII a. vidurio da\xc5\xbenai keit\xc4\x97si (tarp j\xc5\xb3 \xc5\xa0imkus Kybartavi\xc4\x8dius, Mikalojus Narutavi\xc4\x8dius, Frydrichas Viercinskis Epimachas, Abrachamas Timir\xc4\x8di\xc4\x8dis, Albertas Go\xc5\xa1tautas, Petras Masalskis, Mikalojus Radvila, Steponas Zbara\xc5\xbeskis, Merkelis Zavi\xc5\xa1a, na\xc5\xa1l\xc4\x97 Darata Zavi\xc5\xa1ien\xc4\x97, Petras Valavi\xc4\x8dius, na\xc5\xa1l\xc4\x97 Valevi\xc4\x8dien\xc4\x97, Vladislovas Valavi\xc4\x8dius, s\xc5\xabnus Mykolas Valavi\xc4\x8dius, A.Valavi\xc4\x8dien\xc4\x97, Mykolas Vy\xc5\xa1niaveckis, Matau\xc5\xa1as Remeris, s\xc5\xabn\xc5\xabs Aleksandras Remeris ir Steponas Remeris, Kristupas Zavi\xc5\xa1a, Marcibel\xc4\x97 Zavi\xc5\xa1ien\xc4\x97, Leonardas Pociejus, na\xc5\xa1l\xc4\x97 Marijona Pociejien\xc4\x97 ir jos vyras Mykolas Granovskis)._NEWLINE_1776\xe2\x80\x931801\xc2\xa0m. Semeli\xc5\xa1kes vald\xc4\x97 Granovskis. Po \xc5\xa1io mirties 1801\xc2\xa0m. Semeli\xc5\xa1ki\xc5\xb3 seni\xc5\xabnija buvo atiduota valdyti grafui Nikolajui Tolstojui._NEWLINE_Po 1830-1831 m. sukilimo dvaras buvo sekvestruotas ir perduotas \xc4\xaf Rusijos imperijos i\xc5\xbed\xc4\x85._NEWLINE_Nepriklausomyb\xc4\x97s metais Semeli\xc5\xa1ki\xc5\xb3 dvarviet\xc4\x97je buvo pastatyta mokykla.'